ПРЕДЛОГ ЗАКОНа

**О ИЗМЕНАМА И ДОПУНАМА ЗАКОНА**

**О ДУАЛНОМ образовању**

Члан 1.

У Закону о дуалном образовању („Службени гласник РС”, број 101/17) у члану 1. став 2. речи: „специјалистичког образовања” замењују се речима: „мајсторско и специјалистичко образовање, као и образовање за рад у трајању од две године”.

Став 3. мења се и гласи:

„Сви појмови употребљени у мушком граматичком роду обухватају мушки и женски род лица на које се односе.”

Члан 2.

У члану 2. после тачке 2) додаје се тачка 2а) која гласи:

„2а) послодавац у смислу овог закона јесу и орган унутрашњих послова и одбране, код којих се учење кроз рад реализује у складу са прописима који уређују рад тих органа и овим законом, осим одредаба овог закона које се односе на финансијско обезбеђење ученика;”.

У тачки 6) на крају текста после тачке додаје се реченица: „План реализације учења кроз рад саставни је део годишњег плана рада школе.”.

Члан 3.

У члану 6. став 2. речи: „у периоду 8–20 часова” бришу се.

После става 2. додаје се нови став 3. који гласи:

„Учење кроз рад не може да се реализује у времену од 22,00 часа до 6,00 часова наредног дана.”

Досадашњи ст. 3-5. постају ст. 4-6.

У досадашњем ставу 4. који постаје став 5. број: „3.” замењује се бројем: „4.”.

**Члан 4.**

У члану 7. став 1. после речи: „привреде” додају се запета и речи: „на основу изјава послодаваца о укључивању у дуално образовање”.

После става 1. додају се нови ст. 2-4. који гласе:

„Послодавац доставља Привредној комори Србије изјаву о спремности да се укључи у дуално образовање најкасније до 30. новембра календарске године која претходи школској години у којој отпочиње реализација образовног профила у дуалном образовању.

Изјава из става 2. овог члана обавезно садржи назив послодавца, седиште, матични број, образовни профил, број ученика који може да прими на учење кроз рад, општину и место извођења учења кроз рад и предлог школе која реализује тражени образовни профил.

Привредна комора Србије доставља Министарству план за укључивање послодаваца у дуално образовање за наредну школску годину по школама и образовним профилима, најкасније до 14. фебруара текуће године за наредну школску годину.”

У досадашњем ставу 2. који постаје став 5. после речи: „покрајине” додају се запета и речи: „односно јединице локалне самоуправе”.

У досадашњем ставу 3. који постаје став 6. број: „2”, замењује се бројем: „5”.

У досадашњем ставу 4. који постаје став 7. број: „2”, замењује се бројем: „5”.

После досадашњег става 4. који постаје став 7. додаје се нови став 8. који гласи:

„Кандидат за упис на дуални профил опредељује се за конкретни образовни профил пре обављеног завршног испита, у складу са подзаконксим актом којим се уређује упис ученика у средњу школу.”

У досадашњем ставу 5. који постаје став 9. речи: „Приликом уписа у средњу школу, распоређивање”, замењују се речју: „Распоређивање”.

Досадашњи став 6. постаје став 10.

**Члан 5.**

У члану 11. став 1. тачка 6) брише се.

После става 1. додаје се став 2. који гласи:

„У реализацији учења кроз рад послодавац је дужан да обезбеди прописане мере безбедности и здравља на раду, у складу са прописима којима се уређује безбедност и здравље на раду, као и примену прописа којима се уређује опасан рад за децу.”

**Члан 6.**

У члану 12. став 3. мења се и гласи:

„Комисија из става 2. овог члана има три члана и чине је члан кога предлаже Министарство из реда просветних саветника, спољних сарадника, просветних инспектора, односно наставника, инспектор рада и представник Привредне коморе Србије.”

У ставу 5. речи: „30. септембра”, замењују се речима: 30. новембра”.

**Члан 7.**

У члану 18. после става 1. додаје се став 2. који гласи:

### „Послодавац је дужан да обавести Привредну комору Србије о раскиду и разлозима за раскид уговора о дуалном образовању, у року од осам дана од дана раскида уговора.”

**Члан 8.**

### У члану 19. став 2. после речи: „дуалном образовању”, додају се речи: „у року од осам дана од дана раскида уговора”.

### После става 2. додаје се став 3. који гласи:

„Послодавац је дужан да обавести Привредну комору Србије о раскиду и разлозима за раскид уговора из става 2. овог члана, у року од осам данаод дана раскида уговора.”

**Члан 9.**

### У члану 20. после става 3. додаје се став 4. који гласи:

### „Уколико није могуће организовати учење кроз рад у складу са ст. 1–3. овог члана, школа обезбеђује ученику услове да заврши започето школовање, у складу са законом којим се уређује средње образовање и васпитање.”

**Члан 10.**

У члану 21. став 2. речи: „школске године у којој почиње реализација”, замењују се речју: „реализације”.

**Члан 11.**

### У члану 26. после става 4. додаје се став 5. који гласи:

„Уколико нема могућности да обезбеди наставак учења кроз рад, у складу са ставом 4. овог члана, школа обезбеђује ученику услове да заврши започето школовање, у складу са законом којим се уређује средње образовање и васпитање.”

**Члан 12.**

У члану 29. став 1. тачка 1) после речи: „делатност” додају се запета и речи: „односно друго лице које ангажује послодавац, у складу са законом којим се уређује рад”.

У тачки 3) речи: „за одговарајући образовни профил”, бришу се.

У тачки 5) на крају текста тачка се замењује тачком и запетом и додаје се тачка 6) која гласи:

„6) није осуђивано правноснажном пресудом за кривично дело за које је изречена казна затвора у трајању од најмање три месеца, као и за кривична дела насиље у породици, одузимање малолетног лица, запуштање и злостављање малолетног лица или родоскврнуће, кривична дела из групе кривичних дела против полне слободе, против привреде, против службене дужности, против правног саобраћаја и против човечности и других добара заштићених међународним правом, без обзира на изречену кривичну санкцију, да није правноснажно осуђивано за прекршај из области радних односа и за које није, у складу са законом, утврђено дискриминаторно понашање.”

У ставу 2. на крају текста тачка се замењује запетом и додају се речи: „односно орган из члана 2. тачка 2а) овог закона.”

**Члан 13.**

У члану 30. став 6. после речи: „саставу” запета се брише, а речи: „осим стручњака за одговарајућу област рада,”, замењују се речима: „представника Привредне коморе Србије и”.

У ставу 9. речи: „Лиценца и регистар о издатим лиценцама садрже”, замењују се речима: „Лиценца садржи”, а речи: „и назив послодавца код кога је то лице у радном односу”, бришу се.

После става 9. додаје се нови став 10. који гласи:

„Регистар о издатим лиценцама садржи: регистарски број лиценце, име, име једног родитеља, презиме и занимање лица које је положило испит за инструктора, највиши ниво образовања, ЈМБГ, адреса, контакт телефон, електронску адресу.”

Досадашњи ст. 10-14. постају ст. 11-15.

У досадашњем ставу 12. који постаје став 13. после речи: „послодавац”, додају се запета и речи: „односно физичко лице уколико се само пријави за полагање испита.”

**Члан 14.**

У члану 33. став 1. тачка 2) после речи: „превоз”, додају се запета и речи: „односно уколико није на други начин обезбеђен”.

У тачки 4) после речи: „послодавца”, додају се запета и речи: „уколико није на други начин обезбеђено ”.

**Члан 15.**

У члану 39. речи: „Лице које је у радном односу код послодавца или самостално обавља делатност”, замењују се речима: „Лице које испуњава услове прописане чланом 29. став 1. тач. 1)–4) и 6) овог закона”.

После става 1. додаје се став 2. који гласи:

„Уз захтев из става 1. овог члана лице доставља доказ да је похађало обуку чији програм одговара програму обуке прописаном у складу са чланом 30. став 15. овог закона.”

**Члан 16.**

Овај закон ступа на снагу осмог дана од дана објављивања у „Службеном гласнику Републике Србије”.